CELEX: 62010CN0508
Language: da
Date: 2010-10-25 00:00:00
Title: Sag C-508/10: Sag anlagt den 25. oktober 2010 — Europa-Kommissionen mod Koninkrijk der Nederlanden

29.1.2011   
            
            
               DA
            
            
               Den Europæiske Unions Tidende
            
            
               C 30/14
            
         Sag anlagt den 25. oktober 2010 — Europa-Kommissionen mod Koninkrijk der Nederlanden
   (Sag C-508/10)
   ()
   2011/C 30/23
   Processprog: nederlandsk
   
      Parter
   
   
      Sagsøger: Europa-Kommissionen (ved M. Condou-Durande og R. Troosters, som befuldmægtigede)
   
      Sagsøgt: Kongeriget Nederlandene
   
      Sagsøgerens påstande
   
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til Rådets direktiv 2003/109/EF (1), og følgelig sine forpligtelser i henhold til artikel 258 TEUF, idet det afkræver tredjelandsstatsborgere og deres familiemedlemmer, der ansøger om status som fastboende udlænding, høje og urimelige gebyrer.
            
         
               —
            
            
               Kongeriget Nederlandene tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen finder, at et gebyr på 201 til 830 EUR, afhængig af det konkrete tilfælde, for at behandle en ansøgning om tilkendelse af status som fastboende udlænding er uforholdsmæssigt i forhold til de 30 EUR, som en unionsborger skal betale for en opholdstilladelse. En sådan sagsbehandling kan derfor ikke betegnes som »rimelig«. Efter Kommissionens opfattelse kan så høje gebyrer, uanset om de udgør et vederlag for omkostninger, der reelt er afholdt, være et middel »til at hindre udøvelse af opholdsretten« som omhandlet i 10. betragtning til direktivet og på denne måde have en afskrækkende virkning på tredjelandsstatsborgere, der ønsker at gøre brug af de rettigheder, som direktivet tillægger dem. Det taler endvidere for denne opfattelse, at Kommissionen modtager klager fra borgere i denne forbindelse.
   
      (1)  Rådets direktiv af 25.11.2003 om tredjelandsstatsborgeres status som fastboende udlænding (EUT L 16, s. 44).